*Kivonat a Jászberény Városi Önkormányzat Képviselő-testületének 2018. november 14-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***261/2018. (XI. 14.) határozata***

***a Családi és Egészségmegőrző Sportegyesület támogatásáról***

1. A Képviselő-testület az államháztartásról szóló 2011. évi CXCV. törvény 34. § (1) bekezdésében alapuló hatáskörében eljárva Jászberény Városi Önkormányzat 2018. évi költségvetési előirányzatainak megállapításáról szóló 3/2018. (II. 15.) önkormányzati rendeletén (a továbbiakban: Költségvetési rendelet) belül az alábbi táblázatban megjelölt támogatás nyújtását rendeli el a Költségvetési rendelet 7. § (2) bekezdés a) pontjában nevesített „Általános tartalék” előirányzat terhére.

| **Ssz.** | **Támogatott** | **Támogatási cél** | **Támogatás (Ft)** | **Jogcím** | **Előirányzat fedezete** |
| --- | --- | --- | --- | --- | --- |
| 1. | Családi és EgészségmegőrzőSportegyesület | Vízilabda szakosztály működési költségekre | 1 200 000  | Működési célú pénzeszköz átadás államháztartáson kívülre | Általános tartalék |

2. A Képviselő-testület felhatalmazza Jászberény Város Polgármesterét a támogatás Jászberény Városi Önkormányzat képviseletében történő aláírására, valamint megbízza a PH Közgazdasági Iroda vezetőjét az 1. pont szerinti támogatás tárgyában kötendő megállapodás előkészítésére és a támogatás megállapodásban rögzített határidő szerinti utalására.

**Határidő**: 2018. november 30. (a támogatási megállapodás elkészítésére vonatkozóan)

**Felelős**: Dr. Szabó Tamás polgármester (a támogatási megállapodás aláírása

 vonatkozásában)

Kiss József, a PH Közgazdasági Iroda vezetője

3. A Képviselő-testület megbízza a PH Közgazdasági Iroda vezetőjét, hogy a fenti változásokat a költségvetési rendelet következő módosítása során terjessze a Képviselő-testület elé.

**Határidő**: a költségvetési rendelet következő módosítása

**Felelős**: Kiss József, a PH Közgazdasági Iroda vezetője

***Erről:***

1. Jász-Nagykun-Szolnok Megyei Kormányhivatal – Szolnok,
2. Családi és Egészségmegőrző Sportegyesület - Jászberény
3. Pénzügyi és Költségvetési Bizottság valamennyi tagja,
4. PH Közgazdasági Iroda – helyben,
5. PH Számvitel Iroda – helyben,
6. Képviselő-testület valamennyi tagja,
7. Irattár – ***é r t e s ü l n e k***.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2018. november 15.*

 *(Dr. Bessenyei Lilla)*

 *irodavezető*